[Foto’s] Die spinnekop wat vir ete opgedaag hetFoto: Lauren Ansell verskaf aan Daily Mail (via ANA) ŉ Spinnekop, so groot soos ŉ bord, het onlangs aan ŉ paartjie se agterdeur “geklop”, net toe hulle wou aansit vir ete. Lauren Ansell van Mount Coolum in Queensland, Australië, het ŉ foto van die yslike jagterspinnekop (“Huntsman spider”) gedeel. Alhoewel Australiërs gewoond is daaraan dat hulle gereeld spinnekoppe teëkom, was dié monster groter as gewoonlik. Lauren het gesê die spinnekop was veral aggressief toe hulle die deur toegemaak het en twee van sy bene afgesny het. “Dit was yslik groot en baie kwaai. My kêrel wou dit in die deur platdruk, maar die spinnekop was slim: die deur het net twee van sy bene geëis. Die spinnekop het daarna in die tuin in gevlug.” Sy het die spinnekop Aragog genoem, na die reusagtige vleisetende spinnekop in die Harry Potter-boeke. © Daily Mail